***Приложение 1***

**критерий за оценка**

Критерият за оценка на допуснатите до оценка и класиране оферти е икономически най – изгодната оферта. Комисията подписва обобщена оценъчна таблица и класира на първо място участникът получил най - много точки след осредняване на резултатите /точките/ по всеки показател.

Участника с най-висок коефициент О се класира на първо място. Класирането на офертите се извършва в зависимост от комплексната оценка на участника по методиката, която се формира като сбор от получените точки по отделните показатели за оценка след осредняването.

**МЕТОДИКА ЗА ИКОНОМИЧЕСКИ НАЙ- ИЗГОДНА ОФЕРТА**

Оценката по всеки показател се формира при условията по-долу, като най – изгодното предложение може да получи 100 т.

**1. Т – техническа оценка на участника, включваща Организация и методология (максимум 70 т.)**

По този показател се оценява дали предложението на участника показва задълбочено познаване на цялостния процес по изпълнение на поръчката, в т.ч. и начина на извършването му. Комисията преценява разбирането на участника за обхвата на поръчката, преценката за необходимите ресурси и организацията на работата в етапа на реализация предмета на поръчката, която участникът възнамерява да създаде.

Предмет на оценка е разпределението на различните ресурси в обособените етапи на работа и координацията на дейностите и участниците в процеса. Комисията преценява дали предложената организация би осигурила в достатъчна степен качество на изпълнение на поръчката и доколко съществува сериозен риск от вътрешен организационен проблем за изпълнението на поръчката.

Оценяват се методите и похватите, посочени от участника за изпълнение на услугата, и тяхното съответствие с целите на поръчката. Преценяват се адекватността и целесъобразността на представеното разпределение на задачите и отговорностите между експертите с определените методи и етапи за изпълнение и доколко то се покрива от ресурсна осигуреност, посочена от страна на участника.

**Т - Организация и методология (максимална оценка – 70)**

**1.1. Участникът получава 70 точки при наличие на следните условия:**

В представената от участника организация и методология за изпълнение е включено подробно и задълбочено описание на обхвата на поръчката. Предложената организация на работата, предвидените ресурси, цялостната координация и контрол на процеса и участниците в него; предложения списък на лицата за изпълнение на поръчката, квалификацията и опитът им в изпълнението на триизмерна проекция, в максимална степен съответстват на целите и задачите по реализиране предмета на поръчката. Избраните от участника методи гарантират качественото изпълнение. Задачите и отговорностите между участниците в процеса са разпределени адекватно и целесъобразно, като са съобразени с определените методи и етапи за изпълнение и се покриват с предложената ресурсна обезпеченост, посочена от страна на участника.

В предложението на участника подробно и детайлно са посочени методи за отчетност и контрол, гарантиращи успешната реализация на поръчката. Рискът от вътрешен организационен проблем за изпълнението на поръчката е сведен до минимум.

Представената организация и методология като цяло е обоснована, логична и предвидените с нея дейности са реалистични и изпълними.

**1.2. Участникът получава 40 точки при наличие на следните условия:**

В представената от участника организация и методология за изпълнение, планираните дейности за постигане на резултатите, предвиждани в поръчката са описани непълно, неточно, незадълбочено. Дейностите, както и посочените лица за изпълнение на поръчката, тяхната квалификация и опит, не съответстват напълно на целите и обхвата на поръчката. Предложената организация на работата, обособените етапи, ресурсното обезпечаване, координацията на дейностите и участниците в процеса не са изчерпателно и детайлно развити и не дават възможност да се направи категорична преценка за качественото реализиране предмета на поръчката.

Методите за отчетност и контрол са неясно формулирани или не са съобразени напълно със спецификата на поръчката, поради което не може да се направи категорична преценка дали същите могат да гарантират успешна реализация на поръчката. Познаването на методите за управление и упражняване на вътрешен контрол са демонстрирани най-общо, без необходимата задълбоченост. Рискът от вътрешен организационен проблем за изпълнението на поръчката е реален.

Някои от предвидените в нея дейности и методи за изпълнението им биха създали риск от реализиране на целите на възлагането.

**1.3.** **Участникът получава 10 т. при наличие на следните условия:**

В представената от участника организация и методология за изпълнение не е включено описание на планираните дейности за постигане на резултатите, и/или липсва яснота по самата реализация и изпълнение на поръчката. Предложената организация на работата, обособените етапи, ресурсното обезпечаване, координацията на дейностите и участниците в процеса не биха довели до качественото реализиране предмета на поръчката.

В предложението на участника методите за отчетност и контрол са посочени само частично и неясно или изобщо не са посочени.

Представената организация и методология като цяло е вътрешно противоречива, нелогична, като предвидените с нея дейности са трудноизпълними, неизпълними или не водещи до реализиране на целите на възлагането.

*Оферти, в които липсва организация и методология няма да подлежат на оценка.*

**2. Финансова оценка – Ф – максимален брой 30 точки**

Финансовите предложения се проверяват, за да се установи, че са подготвени и представени в съответствие с изискванията на документацията за участие в процедурата. При различия между сумите, изразени с цифри и думи, за вярно се приема словесното изражение на сумата.

***Оценка на финансовото предложение.***

**Ф** – финансова оценка на предлаганата от участника цена за изпълнение на поръчката, която за всеки участник се изчислява по формулата:

**Ф = Цmin / Цn х 30,** където:

**Цmin** – минималната предложена цена сред всички допуснати до оценка оферти

**Цn** – цената предложена в оценяваната оферта

**Ф** се изчислява до втория знак след десетичната запетая.

**3. Обща оценка – О – максимален брой 100 точки**

Общата оценка е сбор на стойностите на техническата оценка и финансовата оценка:

**О = Т + Ф,** където:

**О** – общата оценка на оценяваната оферта,

**Т** – техническата оценка на оценяваната оферта,

**Ф** – финансовата оценка на оценяваната оферта,

**Крайно класиране на Участниците**

Крайното класиране на участниците се извършва по броя на точките, получени за всеки участник. На първо място се класира участникът, получил най-висока обща оценка.

*В случай че комплексните оценки на две или повече оферти са равни, за икономически най-изгодна се приема тази оферта, в която се предлага най-ниска цена. При условие че и цените са еднакви се сравняват оценките по показателя с най-висока относителна тежест и се избира офертата с по-благоприятна стойност по този показател. В случай, че офертата не може да се определи по този ред, Комисията провежда публично жребий за определяне на изпълнител между класираните на първо място оферти.*